**Kőszeg Város Önkormányzata Képviselő-testületének**

**7/2025. (II. 14.) önkormányzati rendelete**

**a környezet- és természetvédelem helyi szabályairól szóló**

**17/2014. (IV. 30.) önkormányzati rendelet módosításáról**

[1] E rendelet célja a természet védelméről szóló 1996. évi LIII. törvény fogalmi rendszerével történő összhang megteremtése.

[2] Kőszeg Város Önkormányzatának Képviselő-testülete a természet védelméről szóló 1996. évi LIII. törvény 24.§ (1) bekezdés b) pontjában és 36.§-ában kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörében eljárva a következőket rendeli el:

**1.§**

A Kőszeg Város Önkormányzata Képviselő-testületének a környezet-és természetvédelem helyi szabályairól szóló 17/2014. (IV. 30.) önkormányzati rendelete (a továbbiakban: Rendelet) 3. alcíme helyébe a következő alcím lép:

**„**3. Egyes helyi jelentőségű természeti emlékek és természetvédelmi területek védetté nyilvánítása”

**2.§**

A Rendelet 4. § (1) bekezdése helyébe a következő rendelkezés lép:

„4. § (1) Kőszeg Város Önkormányzatának Képviselő-testülete a város területén helyi jelentőségű védett természeti emlékeknek, illetve természetvédelmi területnek nyilvánítja az alábbi fákat, fasorokat és területeket:

**a) Pontszerűen védett természeti emlékek:**

aa) Borostyánok a várfalon

ab) Gyöngyös parti öreg hársak

ac) Hunyadi utcai szomorú japánakác

ad) Királyvölgyi gesztenyefa torzója

ae) Szent Lénárd kápolna hársfái

af) Szova kertész hársfája

ag) Várárok mocsárciprusa

ah) Várköri öreg hárs

ai) Városmajori platánfa

aj) Vasútállomási császárfák

**b) Vonalas jellegű védett természeti emlékek:**

ba) Felső körúti hársfasor

bb) Hunyadi utcai hársfasor

bc) Lóránt Gyula sporttelep keleti fasora

**c) Természetvédelmi területek:**

ca) Árpád tér

cb) Az egykori MÁV Nevelőotthon parkja

cc) Az egykori Dreiszker intézet parkja

cd) Chernel-kert

ce) Csónakázó tó

cf) Dr. Nagy László EGYMI parkja

cg) Evangélikus templom kertje

ch) Fehér sáfrányos terület

ci) Hunyadi Mátyás park

cj) Kálvária utcai park

ck) Küttel villa és a parkja

cl) Széchenyi park és a Gyöngyös-parti sétány hársfasora

cm) Hidegvölgyi mélyút (Ördögárok)

cn) Kenyér-hegyi gyertyános – tölgyes”

**3. §**

A Rendelet 2. melléklete helyébe az 1. melléklet lép.

**4.§**

A Rendelet

1. 1. § b) pontjában a „természeti értékeket” szövegrész helyébe a „természeti emlékeket” szöveg,
2. 4. § (2) bekezdésében a „védett értékek” szövegrész helyébe a „védett emlékek” szöveg,
3. 3. melléklet 27.1.2. pontjában és 27.1.3. pontjában a „természeti értékeinek” szövegrész helyébe a „természeti emlékeinek” szöveg,
4. 3. melléklet 27.3.2. pontjában a „védett természeti terület” szövegrész helyébe a „természetvédelmi terület” szöveg

lép.

**5.§**

Ez a rendelet a kihirdetését követő napon lép hatályba.

**Dr. Zalán Gábor Básthy Béla**

jegyző polgármester

**1. melléklet a 7/2025. (II. 14.) önkormányzati rendelethez**

***„2. melléklet a 17/2014. (IV.30.) önkormányzati rendelethez:***

**A helyi jelentőségű természetvédelmi területek adatai**

|  |  |  |  |  |  |
| --- | --- | --- | --- | --- | --- |
|  | A | B | C | D | E |
| 1 | **Védett terület** | | | | |
| 2 | **neve** | **Címe** | **hrsz** | **középponti GPS koordináta** | **védetté nyilvánítás indoka, természetvédelmi célja** |
| 3 | **Pontszerűen védett természeti emlékek** | | | | |
| 4 | Borostyánok a várfalon | Kőszeg, Diák sétány Kőszeg, Chernel u. 16., ún. Öreg Torony | 1826, 1836 | 47°23'20.32"É; 16°32'19.02"K, 47°23'17.17"É; 16°32'22.27"K | Az ország legnagyobb méretű borostyánjai (*Hedera helix*) közül e kettő megőrzése |
| 5 | Gyöngyös parti öreg hársak | Kőszeg, Cáki u. 2. előtt Kőszeg, Szombathelyi u. 1. | 2909/5, 2903/4 | 47°22'48.24"É, 16°33'25.76"K; 47°22'46.71"É, 16°33'27.25"K | A valaha a Gyöngyöst szegélyező hársfasor (*Tilia cordata*) maradványainak megőrzése |
| 6 | Hunyadi utcai szomorú japánakác | Kőszeg, Hunyadi u. 2. | 3678 | 47°23'17.52"É, 16°32'17.11"K | Ritka japánakác változat (*Sophora japonica ssp. pendula*), jelentős mérettel |
| 7 | Királyvölgyi gesztenyefa torzója |  | 7303/1 | 47°23'30.49"É, 16°31'17.35"K | Az ország egyik leghatalmasabb, többszáz éves szelid gesztenyefája (*Castanea sativa*) maradványainak megőrzése |
| 8 | Szent Lénárd kápolna hársfái | Kőszeg, Petőfi tér, Lóránt Gyula Sporttelep | 2517 | 47°23'9.12"É, 16°32'55.04"K | A kápolna (a hagyomány szerint a helyén állt az 1532-es ostrom idején Imbrahim nagyvezír sátra) körül található, 80-140 évnél is idősebb, nem egykorú kislevelű hársfák (*Tilia cordata*) megőrzése |
| 9 | Szova kertész hársfája | Kőszeg, Petőfi tér 21. előtt | 2545 | 47°23'5.95"É, 16°33'2.74"K | Kőszeg legöregebb (250-280 éves) és legnagyobb törzskerületű hársfájának (*Tilia cordata*) megőrzése |
| 10 | Várárok mocsárciprusa | Kőszeg, Várárok | 1828 | 47°23'19.15"É, 16°32'18.63"K | A hagyomány szerint Chernel Kálmán által ültetett, kb. 120 éves virginiai mocsárciprus (*Taxodium distichum*) védelme |
| 11 | Várköri öreg hárs | Kőszeg, Várkör 90. előtt | 1760 | 47°23'20.69"É, 16°32'14.51"K | A kb. 150 éves nagylevelű hárs (*Tilia platyphyllos*) védelme |
| 12 | Városmajori platánfa | Kőszeg, Kossuth L. u. 3. mögött, ún Unger-kert - a terület K-i fele | 2190, 2191, 2192 | 47°23'20.66"É, 16°32'40.27"K | Az ország egyik legnagyobb méretű juharlevelű platánjának (*Platanus acerifolia*) megőrzése |
| 13 | Vasútállomási császárfák | Kőszeg, Alsó krt. 2. | 2899/2 | 47°22'53.37"É, 16°33'23.35"K | Három, kb. 60 éves nagylevelű császárfa (*Paulownia tomentosa*) védelme |
| 14 | **Vonalas jellegű védett természeti emlékek** | | | | |
| 15 | Felső körúti hársfasor | Kőszeg, Felső krt. | 1166 | 47°23'41.91"É,  16°32'37.03"K | A Felső-Gyöngyös híd és az egykori MÁV Nevelőotthon között található, kb. 30 kislevelű hársfa (*Tilia cordata*) alkotta fasor védelme |
| 16 | Hunyadi utcai hársfasor | Kőszeg, Hunyadi u. | 3556 | 47°23'15.33"É, 16°32'12.55"K | A fasort alkotó hárs (*Tilia sp*.) példányok atraktivitása, taxonómiai, tudománytörténeti értékének megőrzése |
| 17 | Lóránt Gyula sporttelep keleti fasora | Kőszeg, Petőfi tér , Lóránt Gyula Sporttelep | 2517 | 47°23'7.24"É, 16°33'0.93"K | A fafajtákban gazdag fasor védelme |
| 18 | **Természetvédelmi területek** | | | | |
| 19 | Árpád tér | Kőszeg, Árpád tér | 1604 | 47°23'32.63"É, 16°32'21.29"K | Lombos exótákkal beültetett pihenőpark védelme |
| 20 | Az egykori MÁV Nevelőotthon parkja | Kőszeg, Felső krt. 4. | 1165 | 47°23'42.17"É, 16°32'50.63"K | A gondozott, örökzöldekben gazdag, vegyes korú növényzettel beültetett park védelme |
| 21 | Az egykori Dreiszker intézet parkja | Kőszeg, Kálvária u. 14. | 1399 | 47°23'47.27"É, 16°32'18.53"K | A parkban álló, változatos fafajú, időskorú fák együttes megőrzése |
| 22 | Chernel-kert | Kőszeg, Arborétum u. 2. | 3590 | 47°23'14.82"É, 16°31'46.88"K | A Chernel család egykori – tudománytörténeti jelentőségű, sok védett növény- és állatfajnak otthont nyújtó – kertjének megőrzése |
| 23 | Csónakázó tó | - | 1112/3 | 47°23'56.05"É, 16°32'8.63"K | A szép természeti környezeti rendelkező, mesterséges tó védelme |
| 24 | Dr. Nagy László EGYMI parkja | Kőszeg, Kiss J. u. 31. | 1991 | 47°23'32.97"É, 16°32'56.36"K | A volt katonai alreáliskola megépítésével egyidejűlkeg kialakított, és azóta folyamatosan gondozott park megőrzése, fejlesztése |
| 25 | Evangélikus templom kertje | Kőszeg, Várkör - a terület templomtól D-re eső része | 1732 | 47°23'29.43"É, 16°32'26.49"K | A kert egészének, különösen a 120-150 éves nagylevelű hársfáknak (*Tilia platyphyllos*) és a kb. 80 éves törökmogyoró (*Corylus corula*) fának a védelme |
| 26 | Fehér sáfrányos terület |  | 6990 | 47°23'20.11"É, 16°31'15.90"K | A fehér sáfrány (*Crocus albiflorus*) Magyarországon való megőrzése |
| 27 | Hunyadi Mátyás park |  | 1764 | 47°23'25.25"É, 16°32'31.78"K | Az idegenforgalmi nevezetességként is jelentőssé tehető, cserjékkel, fákkal beültetett pihenőpark védelme |
| 28 | Kálvária utcai park |  | 1400 | 47°23'46.59"É, 16°32'14.39"K | A pihenőpark növényeinek (főleg az eltűnő fajok közé sorolt nagy eperfák) megőrzése |
| 39 | Küttel villa és a parkja | Kőszeg, Királyvölgyi u. 30. | 1568 | 47°23'33.05"É, 16°32'7.72"K | A Küttel Nándor által 1933-ban építtetett, kőszegi művészek által gazdagított kert védelme |
| 30 | Széchenyi park és a Gyöngyös-parti sétány hársfasora |  | 1981 | 47°23'32.57"É, 16°32'43.68"K | A Gyöngyös és a Malom-árok között elterülő, a patakokat kísérő zöld övezet védelme |
| 31 | Hidegvölgyi mélyút (Ördögárok) | A 7655 hrsz nyugati részlete a 7622 hrsz-mal való érintkezésig | 3834, 7875, 7655 | 47°23'40.56"É, 16°32'2.87"K | A *Kőszegi Fillit Formáció, Szurdokvölgyi Kvarcfillit Tagozat* bemutatása és megőrzése |
| 32 | Kenyér-hegyi gyertyános-tölgyes |  | 6227 | 47°22' 28,6"É 16°31' 56.7"K | Fokozottan védett ragadozómadár élőhelye |

**